محمد باقر خالخا‌للی‌نین یاشامینا گؤره ده آز معلومات وار. بو معلومات‌لار دا اساساً اونون اثرین‌دن آلینمیش‌دیر. اثردن بئله بیلینیر کی، او ناصیرالدین شاهین دؤورونده - هیجری تاریخی ایله 1310-جو ایله "ثعلبیه"نی یازیب قورتاریب. شاعر بو اثرینی نظمله یازیب. اثری "تولکونون ناغیلی" دا سایماق اولار. تولکو حاققیندا دانیشماقلا خالخا‌للی چوخ درین فلسفی، معنوی، معیشت سوروملارینا توخونور. "ثعلبیه"ده او، دئمک ایستدیک‌لری‌نین او دؤورون ساوادسیز جاماعاتی باشا دوشسون دئیه چوخ ساده دیلله ایفاده ائدیر. اثرده صرف تولکونون حیکایه سی اونون اوندا بیری قدردیر. اثر اساساً اؤیودلر و نصیحتلردن عبارت‌دیر.